section_heading: Novija povijest
paragraph_text: Od podjele na oblasti (1922.) Prijepolje je bilo dijelom Oblasti užičke Kraljevine Srba, Hrvata i Slovenaca. Prijepolje je od 1929. do 1941. pripadalo Zetskoj banovini Kraljevine Jugoslavije, a poslije toga je pripadalo pod izvršnu i zakonodavnu vlast ZAVNO Sandžaka do odluke o podjeli Sandžaka. Tijekom Drugoga svjetskoga rat Prijepolje je (do 1943.) okupirala Kraljevina Italija, a poslije njezine kapitulacije, Veliki Njemački Reich.